ตลอดระยะเวลา 1 ปี ที่กระทรวงพาณิชย์ได้ดำเนินโครงการ หนูณิชย์ พาชิม ภายใต้หลักการ ฉลาดซื้อ ประหยัดใช้ เพื่อเป็นทางเลือกหนึ่งของประชาชนที่จะสามารถรับประทานอาหารปรุงสำเร็จ ที่ถูก สะอาด ดี และอร่อย ในราคาไม่เกิน 35 บาท จนถึงปัจจุบันมีจำนวนร้าน หนูณิชย์ ภายใต้โครงการแล้วถึง 11,576 ร้านทั่วประเทศ พร้อมเล็งเห็นถึงโอกาสที่จะยกระดับและพัฒนาร้านหนูณิชย์ให้มีความทันสมัย สามารถขยายฐานลูกค้าสู่กลุ่มผู้บริโภคที่หลากหลายมากขึ้น เช่น คนทำงาน วัยรุ่น และนักท่องเที่ยวต่างชาติ รวมถึงการตอบโจทย์กระแสนิยมร้านอาหารลักษณะ Street Food พร้อมนำรถขายอาหาร Food Truck มาจัดแสดงเพื่อให้เป็นที่รู้จักมากขึ้น และพร้อมกระจายลงสู่พื้นที่ทั่วประเทศ ซึ่งจะเริ่มดำเนินการในวันที่ 1 กันยายน 2559 นี้
1 ปีกระทรวงพาณิชย์1 กันยายน 2559
DATE